Ego Alaidis, ducissa Burgundię, notum facimus omnibus presentes litteras inspecturis quod Petrus, dominus de Paluel, in presentia nostra constitutus, harbergeriam quam habebat in prioratu et villa de Corbertaldo et quicquid juris habebat ibidem quittavit et in perpetuam elemosinam dedit et concessit priori et monachis ejusdem loci. Hanc vero donationem et quittationem laudaverunt Sarra, uxor dicti domini Petri, et Hugo, filius ejusdem, Poncia et Estrange, filię memorati Petri. In hujus rei testimonium ad preces et instantiam jam dictorum scilicet Petri, Sarrę, Hugonis, Poncie et Estrange, presenti pagine sigillum nostrum apposuimus. Actum est hoc anno Domini M°CC° vicesimo secundo, mense Augusto.